KINNITATUD
Kaitseväe Akadeemia ülema
19.05.2025 käskkirjaga nr 836

KAITSEVÄE AKADEEMIA 
LÕPU- JA MAGISTRITÖÖDE KAITSMISTE KAVA

1.	ALUS
Kaitseväe Akadeemia magistriõppe õppekava „Sõjaväeline juhtimine kaitseväes“ nr 222122.
Kaitseväe Akadeemia rakenduskõrgharidusõppe õppekava „Sõjaväeline juhtimine maaväes” nr 222123.
Kaitseväe Akadeemia rakenduskõrgharidusõppe õppekava „Sõjaväeline juhtimine mereväes“ nr 222124.
Kaitseväe Akadeemia rakenduskõrgharidusõppe õppekava „Sõjaväeline juhtimine õhuväes“ nr 222125.
Kaitseväe Akadeemia ülema 23.12.2024 käskkirjaga nr 2037 kinnitatud „Kaitseväe Akadeemia uurimistööde kord“.

2.	LÄBIVIIMINE
Aeg ja koht: 09.06.–11.06.2025 kell 08.50–16.00, Kaitseväe Akadeemia, Riia 12, Tartu.
Lisa 1: lõputööde kaitsmiskomisjonid ja ajakava 09.06.–11.06.2025.
Lisa 2: magistritööde kaitsmiskomisjonid ja ajakava 09.06.–11.06.2025.

3.	KAITSMINE
Lõpu- ja magistritööde kaitsmine toimub vastavalt ajakavale (lisa 1 ja lisa 2) ning Kaitseväe Akadeemia ülema 23.12.2024 käskkirjaga nr 2037 kinnitatud Kaitseväe Akadeemia uurimistööde korrale.

4.	HINDAMINE
Lõpu- ja magistritööde hindamisel lähtutakse Kaitseväe Akadeemia õppekorralduseeskirjast (peatükk V), Kaitseväe Akadeemia uurimistööde korrast, õppeainete VT21.01 „Lõputöö“ ning VT21.02 „Magistritöö“ ainekavades sätestatud hindamiskriteeriumitest.

5.	KAITSMISTE KORRALDUS
Lõpu- ja magistritööde kaitsmised toimuvad Kaitseväe Akadeemia ruumides ja veebiülekandena ILIAS-e BigBlueButton keskkonnas.

6.	TOETUSPLAAN
Kaitsmiskomisjoni esimehe ülesanded:
-	osaleda õppeosakonna juhataja infotunnil 04.06.2025 kell 09.00–10.00, ruum K201;
-	selgitada komisjoniliikmetele kaitsmiste protseduuri ja tööjaotust, hindamise aluseid, otsustusprotsessi ning komisjonliikmete õigusi;
-	jagada uurimistööd komisjoniliikmete vahel täiendavaks tutvumiseks;
-	huvide konflikti (retsenseerimine, juhendamine) korral taandab ennast (asendab aseesimees) ja/või komisjoniliikme uurimistöö hindamisest;
-	suunata petturluse kahtlustusega uurimistöö ja seotud materjalid pärast tõendite hindamist vajadusel APMK-le hiljemalt 6 tööpäeva enne kaitsmiste nädalat, teavitades oma otsusest õppurit ja juhendajat;
-	suunata petturluse kahtlustusega retsensioon pärast tõendite hindamist edasi APMK-le hiljemalt 3 tööpäeva enne kaitsmiste nädalat;
-	korraldada uurimistööde hindamine ning protokollide ja hindamismudelite
edastamine iga kaitsmiste päeva lõpus planeerimisjaoskonna õppekorraldusgruppi (Kadri Pullisaarele);
-	põhikursuse kaitsmiskomisjonidel valida koostöös iga valdkonna (taktika, juhtimise ja pedagoogika, strateegia ja innovatsiooni) parimad lõputööd aunimetusele „Parim valdkondlik lõputöö“ akadeemiapoolseks tunnustamiseks hiljemalt 13.06.2025 kell 12.00;
-	põhikursuse kaitsmiskomisjonidel valida koostöös parim lõputöö Kaitseministeeriumi preemiale esitamiseks hiljemalt 13.06.2025 kell 14.00;
-	keskastmekursuse kaitsmiskomisjonidel valida koostöös iga valdkonna (taktika, juhtimise ja pedagoogika, strateegia ja innovatsiooni) parimad magistritööd aunimetusele „Parim valdkondlik magistritöö“ akadeemiapoolseks tunnustamiseks hiljemalt 13.06.2025
kell 12.00;
-	keskastmekursuse kaitsmiskomisjonidel valida koostöös parim magistritöö Kaitseministeeriumi preemiale esitamiseks hiljemalt 13.06.2025 kell 14.00;
-	valida ja esitada kõigi komisjonide koostöös parim rakenduslik uurimistöö (lõputöö) Rakenduskõrgkoolide Rektorite Nõukogu (RKRN) stipendiumile hiljemalt 13.06.2025
kell 14.00;
-	edastada valitud parimate tööde nimekiri koos vajalike andmetega (tunnustus, valdkond, pealkiri, autor, juhendajad) Kaitseväe Akadeemia õppeosakonna planeerimisjaoskonna õppekorraldusgrupile (anabel.selgis@mil.ee).

Akadeemilise petturluse menetlemise komisjoni esimehe ülesanded:
-	osaleda õppeosakonna juhataja infotunnil 04.06.2025 kell 09.00–10.00, ruum K201;
-	selgitada komisjoniliikmetele petturluse menetlemise protseduuri ja otsustusprotsessi;
-	võtta õppurilt kirjalik selgitus võimaliku akadeemilise petturluse esinemise kohta uurimistöös;
-	esitada uurimistöö kohta koostatud põhjendatud otsus vastavale kaitsmiskomisjonile, õppurile ja juhendajale.

	Planeerimisjaoskonna ülesanded:
-	tagada juurdepääsupiiranguta uurimistööde või asutusesiseseks kasutamiseks märkega uurimistööde juurdepääsupiiranguteta osade kontroll akadeemia poolt
kasutatava plagiaadituvastusprogrammiga, salvestada plagiaadiraport ja edastada kaitsmiskomisjonide esimeestele;
-	korraldada õigeaegne retsensioonide kogumine ja edastamine uurimistöö autorile ja kaitsmiskomisjonide esimeestele;
-	tagada iga kaitsmiskomisjoni juurde assistent virtuaalselt esitatud küsimuste vahendamiseks;
-	tagada komisjonidele hindamislehed ning protokolli blanketid kaitsmiste ajal täitmiseks;
-	esitada edukalt kaitstud avalikud või asutusesiseseks kasutamiseks teavet sisaldavad uurimistööd õppevaragrupi ILIAS administraatorile hiljemalt kalendrikuu möödumisel peale hinnete avalikustamist;
-	korraldada parimate uurimistööde esitamine RKRN-i ja Kaitseministeeriumi preemiatele ning määratud tööde Kaitseväe Akadeemia poolne tunnustamine.

Haldusosakonna tugijaoskonna ülesanded:
-	tagada 09.06.–11.06.2025 ruumides V305, V306, V307, V312, B202, B204, kaitsmiste läbiviimiseks vajalik tehniline valmisolek (virtuaalruum, veebikaamera „öökull“, projektor) ning vajadusel tehniline tugi komisjonide tööks kaitsmisteks alates 09.06.2025
kell 08.30;
-	tagada külaliste (retsensendid, juhendajad, komisjoni liikmed) tõrgeteta liikumine Kaitseväe Akadeemia õppehoones 09.06.–11.06.2025 vastavalt planeerimisjaoskonna esitatud nimekirjale.

JAOTUSKAVA:
-	kaitsmiskomisjonid;
-	lõpu- ja magistritööde kaitsjad;
-	õppeosakond;
-	haldusosakond;
-	rakendusuuringute osakond;
-	ülema administratsioon.

Koostas:

[ kooskõlastatud elektrooniliselt ]

Marilin Saaroja
Kaitseväe Akadeemia õppeosakonna
planeerimisjaoskonna õppekorraldusgrupi juhataja

Kooskõlastan:

[ kooskõlastatud elektrooniliselt ]

Tarmo Kompus
Major
Kaitseväe Akadeemia haldusosakonna
tugijaoskonna ülem	
Kooskõlastan:

[ kooskõlastatud elektrooniliselt ]

Nele Rand
Kaitseväe Akadeemia
õppeoskonna juhataja